Document ID: /roh_data/filtered/fineweb-2-filterrobots_roh.jsonl.gz/20606

Era gia en il quartfinal dals playoffs è il club Signuradi-Partenz. En il gieu a chasa ha Signuradi-Partenz stuì ir en la prolungaziun cunter Chiasso e la finala gudagnà cun 4:3. Ils Grischuns gudognan la seria encunter ils Tessinais cun 3:0 e pon uss sa recrear fin che tut las serias dals clubs che fan il pass en il quartfinal èn decididas.
San Murezzan batta Küsnacht cun 6:1
In pass pli datiers da quest quartfinal è dapi sonda saira il club da San Murezzan. Ils Engiadinais battan a chasa il club da Küsnacht gist cun 6:1 e mainan uss la seria cun 2:1. Cun ina victoria ordaifer, mardi che vegn, po San Murezzan sa qualifitgar per il quartfinal dals playoffs en 2. liga.